# Bukovina

### Straipsnis iš Vikipedijos, laisvosios enciklopedijos.

Bukovina (žalia spalva); geltona spalva pažymėta Ukraina, raudona – Rumunija

Bukovina – regionas šiaurės rytų Karpatuose, dabartinės Ukrainos ir Rumunijos teritorijose.

## [taisyti] Geografinė padėtis

Dabartiniais laikais Bukovina yra Ukrainos (Černovcų srities) pietuose ir Rumunijos šiaurrytinėje dalyje aplink Sučiavos miestą (dvi Rumunijos apskritys – Suceava ir Botoşani). Į rytus nuo Bukovinos yra Besarabija, o šiaurės vakaruose – Galicijos istorinė sritis. Pietvakariuose ribojasi su Karpatais ir Transilvanija.

## [taisyti] Pavadinimo kilmė

Pavadinimas slaviškos kilmės (rus. k. Бук – bukas (medis)). Pavadinimas pradėtas oficialiai vartoti tik nuo 1775, kai teritorija atiteko Austrijos Habsburgams.

## [taisyti] Istorija

Romos imperijos laikais tai buvo Dakijos teritorija, V a. atkeliavo avarai, V-VI a. – slavai. X-XI a. vėlesnės Bukovinos žemės priklausė Kijevo Rusiai, vėliau buvo Haličo-Volynės kunigaikštystės dalis, susilpnėjus pastarajai, trumpai valdė Vengrija.

XIV a. viduryje Bukovina buvo Moldavijos kunigaikštystės dalis (sostinė Sučiava). Būtent tuo metu Steponas III Didysis pastatė gražiausius šio krašto vienuolynus (Moldoviţa, Putna, Suceviţa, Voroneţ). Į teritoriją tuo metu pretendavo ir Lenkija (surengė keletą žygių).

Nuo XVI a. teritoriją okupavo Osmanų imperija, nuo 1769 – Rusijos imperija, 1774 – Austrija. Pagal Bukarešto sutartį 1812 šiaurinė Bukovinos dalis atiteko Rusijai. Nuo 1849 – Bukovinos hercogystė Austrijos sudėtyje.

Po Pirmojo pasaulinio karo Bukovina kartu su Besarabija atiteko Rumunijai. 1940 šiaurinę Bukovinos dalį okupavo Tarybų Sąjunga.

## [taisyti] Demografija

Pietinėje dalyje dominuoja rumunai, šiaurinėje – ukrainiečiai. Ir pietinėje, ir šiaurinėje dalyje miestuose yra vengrų, lenkų, žydų bendruomenės.

Rodomas puslapis "http://lt.wikipedia.org../../../b/u/k/Bukovina.html"

Kategorijos: Rumunija | Ukraina | Moldavija | Istoriniai regionai

##### Views

- Straipsnis
- Aptarimas
- Dabartinė versija

##### Paieška

##### Kitomis kalbomis

- Български
- Català
- Česky
- Deutsch
- English
- Esperanto
- Español
- Suomi
- Français
- Galego
- עברית
- Magyar
- Italiano
- 日本語
- Plattdüütsch
- Nederlands
- Polski
- Português
- Română
- Русский
- Slovenčina
- Српски / Srpski
- Svenska
- Українська
- ייִדיש